ગીર જંગલનાં સાવજોની જાણે માઠી દશા બેઠી છે. સાવજોનાં મોતની ઘટનાઓ સમયાંતરે બહાર આવતી જ રહે છે. આવી વધુ એક ઘટનામાં ધારી તાલુકાનાં ગીર કાંઠાનાં શેમરડી ગામની સીમમાં એક સિંહે પાંચ માસનાં માદા સિંહબાળને મારી નાખ્યું છે. સિંહણ સંવનન માટે તૈયાર થઇ જાય તે ઉદ્ેશથી સાવજે તેના ૬ માસનાં બચ્ચા પર હુમલો કરી તેના રામ રમાડી દીધા. આ સિંહે એટલા ઝનૂનથી હુમલો કર્યો હતો કે માત્ર સિંહબાળનાં પેટમાંથી આંતરડા બહાર આવી ગયા હતા. બચ્ચાનું ધારીમાં પીએમ કરાયું હતુ. આ ઘટના ધારી તાલુકાનાં દલખાણીયા ગામ નજીક જંગલ કાંઠે આવેલા શેમરડી ગામની સીમમાં બની હતી.